stanford-oval/wikipedia huggingface dataset:
Loui Eriksson

| Loui Eriksson |
| --- | --- |

Henkilötiedot
Syntynyt: 17. heinäkuuta 1985 (ikä 39) Göteborg, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  vasen
Pituus:  187 cm
Paino:  81 kg
Pelinumero:  21
Pelaajaura
Pääsarjaura:  2003–
Aik. seurat:  Frölunda HC (SEL/SHL) Iowa Stars (AHL) Dallas Stars (NHL) HC Davos (NLA) Boston Bruins (NHL) Vancouver Canucks (NHL) Arizona Coyotes (NHL)
NHL-varaus:  33. varaus, 2003 Dallas Stars
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi / Suomi 2013 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Sveitsi 2009 | jääkiekko |  |
Loui Eriksson (s. 17. heinäkuuta 1985 Göteborg, Ruotsi) on ruotsalainen jääkiekkoilija, joka pelaa Ruotsin pääsarjan SHL-joukkue Frölunda HC:ssa. Hän on Dallas Starsin toisen kierroksen varaus vuodelta 2003.
Eriksson pelasi juniorina Frölundassa. Hän voitti kausina 2001–2002 ja 2002–2003 sekä J18 Allsvenskanin mestaruuden että J20 SuperElitin mestaruuden. Ensimmäiset miesten pelinsä Eriksson pelasi kaudella 2003–2004 Frölundan edustusjoukkueessa ja hänet valittiin vuoden tulokkaaksi. Seuraavalla kaudella 2004–2005 Eriksson voitti Ruotsin mestaruuden sekä J20 SuperElitin mestaruuden. Elokuussa 2005 hän teki kolmen vuoden tulokassopimuksen Dallas Starsin kanssa.
NHL:ssä Eriksson debytoi kaudella 2006–2007, jolloin pelasi 59 ottelua. Seuraavalla kaudella hän vakiinnutti paikkansa Starsin miehistössä ja sitä seuraavalla kaudella 2008–2009 Eriksson teki läpimurtonsa ja teki 63 tehopistettä, 36 maalia ja 27 syöttöpistettä, 82 ottelussa. Hän oli tuolla kaudella Starsin paras maalintekijä, kuten myös kaudella 2009–2010. Kaudella 2011–2012 hän oli joukkueen paras pistemies tehoilla 26+45=71.
Heinäkuussa 2013, seitsemän Dallasissa pelatun kauden jälkeen, Eriksson siirtyi Boston Bruinsiin osana pelaajakauppaa, jossa Bruins sai hänen lisäkseen hyökkääjät Matt Fraserin ja Reilly Smithin sekä puolustaja Joe Morrow’n ja jossa Starsiin siirtyivät hyökkääjät Rich Peverley ja Tyler Seguin sekä puolustaja Ryan Button.
Eriksson pelasi kahdet alle 20-vuotiaiden MM-kilpailut ja yhdet alle 18-vuotiaiden MM-kilpailut, muttei voittanut niissä mitalia. Hän pelasi ensimmäiset miesten MM-kilpailunsa Sveitsissä keväällä 2009 ja voitti pronssia. Vuonna 2011 hän voitti MM-hopeaa ja vuonna 2013 MM-kultaa. Erikssonin veli Lennon pelasi yhden pääsarjaottelun Frölundassa kaudella 2002–2003 ja hän pelasi myöhemmin Ruotsin alemmissa sarjoissa.
Yesterday (elokuva)

| Yesterday |
| --- | --- |
 Elokuvan suomenkielinen juliste
Ohjaaja:  Danny Boyle
Käsikirjoittaja:  Richard Curtis
Tuottaja:  Tim Bevan Eric Fellner Bernie Bellew Matthew James Wilkinson Richard Curtis Danny Boyle
Säveltäjä:  Daniel Pemberton
Kuvaaja:  Christopher Ross
Leikkaaja:  Jon Harris
Pääosat:  Himesh Patel Lily James Ed Sheeran Kate McKinnon
Valmistustiedot
Valmistusmaa:   Yhdistynyt kuningaskunta  Yhdysvallat  Kiina  Japani 
Tuotantoyhtiö:  Working Title Films Decibel Films
Levittäjä:  Universal Pictures
Ensi-ilta:   2019-05-044. toukokuuta 2019 (Tribeca)  2019-06-2828. kesäkuuta 2019 (Britannia ja Suomi)  
Kesto:  116 minuuttia
Alkuperäiskieli:  englanti
Budjetti:  26 miljoonaa dollaria
Tuotto:  52,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Yesterday on vuonna 2019 ensi-iltansa saanut romanttinen komediaelokuva, jonka on ohjannut Danny Boyle ja käsikirjoittanut Richard Curtis. Elokuvan päänäyttelijänä on Himesh Patel. Hän esittää muusikkoa, joka onnettomuuden jälkeen huomaa olevansa ainoa henkilö, joka muistaa brittiläisen rockyhtyeen The Beatlesin. Hänestä tulee kuuluisa, sillä hän esittää The Beatlesin kappaleita kuin ne olisivat hänen omiaan. Lily James, Ed Sheeran ja Kate McKinnon näyttelevät myös elokuvassa.
Näyttelijät

| 0 | 1 | 2 |
| --- | --- | --- |
|  Himesh Patel  | … |  Jack Malik   |
|  Karma Sood  | … |  nuori Jack Malik   |
|  Lily James  | … |  Ellie Appleton   |
|  Jaimie Kollmer  | … |  nuori Ellie Appleton   |
|  Kate McKinnon  | … |  Debra Hammer   |
|  Ed Sheeran  | … |  itsensä   |
|  Lamorne Morris  | … |  Head of Marketing   |
|  Sophia Di Martino  | … |  Carol   |
|  Joel Fry  | … |  Rocky   |
|  Ellise Chappell  | … |  Lucy   |
|  Harry Michell  | … |  Nick   |
|  Camille Chen  | … |  Wendy   |
|  Alexander Arnold  | … |  Gavin   |
|  James Corden  | … |  itsensä   |
|  Sanjeev Bhaskar  | … |  Jed Malik   |
|  Meera Syal  | … |  Shelia Malik   |
|  Karl Theobald  | … |  Terry   |
|  Michael Kiwanuka  | … |  itsensä   |
|  Robert Carlyle  | … |  John Lennon   |
Vastaanotto

Yesterday sai pääosin keskinkertaisia arvosteluja kriitikoilta. Rotten Tomatoes -sivustolla 63 prosenttia sen saamista 349 arvosteluista oli myönteisiä. Metacritic-sivustolla se sai 55 pistettä 100:sta perustuen 45 arvosteluun.
Helsingin Sanomien Miska Rantanen ja Hufvudstadsbladetin Sara Ehnholm Hielm antoivat kumpikin elokuvalle kaksi tähteä viidestä.
Aiheesta muualla

Kuvia tai muita tiedostoja aiheesta Yesterday (elokuva) Wikimedia Commonsissa
| n k Danny Boylen ohjaamat elokuvat |
| --- | --- |
 Shallow Grave – murhaleikki (1994)  Trainspotting (1996)  Epätavallista elämää (1997)  The Beach (2000)  28 päivää myöhemmin (2002)  Millions (2004)  Sunshine (2007)  Slummien miljonääri (2009)  127 tuntia (2010)  Trance (2013)  Steve Jobs (2015)  T2 Trainspotting (2017)  Yesterday (2019)
Steve Halliwell

| Steve Halliwell> Henkilötiedot |
| --- | --- |
Koko nimi:  Stephen Harold Halliwell
Syntynyt: 19. maaliskuuta 1946 Bury, Lancashire, Yhdistynyt kuningaskunta
Kuollut: 15. joulukuuta 2023 (77 vuotta) Leeds, West Yorkshire, Yhdistynyt kuningaskunta
Ammatti:  näyttelijä
Puoliso:  Susan Woods (1972–?) Valerie Murphy (1984–?, ?–2023)
Lapset:  2
Näyttelijä
Aktiivisena:  1976–2023
Merkittävät roolit:  Zak Dingle (Emmerdale)
Aiheesta muualla
IMDb 
Stephen Harold "Steve" Halliwell (19. maaliskuuta 1946 Bury, Lancashire – 15. joulukuuta 2023 Leeds, West Yorkshire) oli brittiläinen näyttelijä. Hänet tunnetaan Zak Dinglen roolista televisiosarjassa Emmerdale.
Nuoruus

Halliwell syntyi Buryssä vuonna 1946. Hän oli nuorena paperitehtaassa töissä ja teki erilaisia sekatyömiehen hommia. 17-vuotiaana Halliwell muutti pois kotoaan, mutta pian tämän jälkeen hänen alkoholinkäyttönsä alkoi riistäytyä hallinnasta ja hän päätyi asumaan kadulla. Alkoholimyymälävarkaudesta seuranneen vankeustuomion ja isänsä kuoleman jälkeen Halliwell päätti hakea uutta suuntaa elämälleen ja haki teatterikouluun Lontooseen.
Ura

Valmistuttuaan Halliwell näytteli teattereissa Lontoossa ja Oldhamissa. Televisioensiesiintymisensä hän teki televisionäytelmässä Daft Mam Blues vuonna 1977. 1980-luvulla Halliwell esiintyi myös televisiosarjoissa Kaikenkarvaiset ystäväni ja The Practise. Työt näyttelijänä kuitenkin vähenivät: Halliwell sairastui masennukseen ja jatkoi juomistaan, joka johti talousvaikeuksiin ja lopulta avioliiton päätymiseen. Roolien puutteessa Halliwell alkoi kirjoittaa, ja syntyi näytelmä, joka perustui hänen omiin  kokemuksiinsa köyhyydestä.
Vuonna 1994 Halliwellia pyydettiin koe-esiintymään Zak Dinglen rooliin televisiosarjaan Emmerdale.  Halliwellin roolihahmo Zak oli siankasvattaja ja Dinglejen perheen pää, joka oli alun perin väkivaltainen, mutta pehmeni vuosien myötä. Roolin myötä Halliwell sai taloudellista vakautta, mutta masennus ja alkoholismi vaivasivat edelleen, ja vuonna 2003 hän joutui jäämään tauolle sarjasta jouduttuaan vieroitushoitoon. Halliwell palasi sarjaan myöhemmin, näytellen siinä kuolemaansa asti.
Yksityiselämä

Halliwell oli kahdesti naimisissa. Ensimmäinen liitto Susan Woodsin kanssa päättyi eroon Halliwellin juomisen seurauksena. Pariskunnalla oli yksi tytär, joka annettiin adoptioon viisi vuotta ennen heidän avioitumistaan vuonna 1972. Toistamiseen Halliwell avioitui Valerie Murphyn kanssa vuonna 1984, ja he saivat tyttären samana vuonna. Tämäkin liitto päättyi eroon, mutta ensimmäisen lapsenlapsen synnyttyä vuonna 2006 pariskunta palasi yhteen.
Halliwell julkaisi omaelämäkertateoksen If the Cap Fits: My Rocky Road to Emmerdale vuonna 2014. Vuonna 2018 hänellä todettiin vakava sydänsairaus, jonka seurauksena hänelle asennettiin sydämentahdistin. Halliwell kuoli sairastettuaan lyhyen aikaa 77-vuotiaana Wheatfieldin saattokodissa Leedsissä 15. joulukuuta 2023.
Osittainen filmografia

| Sarja | Hahmo | Mukana |
| --- | --- | --- |
| Kaikenkarvaiset ystäväni | P.C. Goole | 1983, 1989, 1990 |
| Sydämen asialla |  | 1993 |
| Fitz ratkaisee |  | 1993 |
| Coronation Street | Bob Cairns | 1993-1994 |
| Emmerdale | Zak Dingle | 1994- |
Aiheesta muualla

Steve Halliwell Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat 
Muut:  Europeana
Yi Gang

| Yi Gang |
| --- | --- |
 Gang Maailman talousfoorumissa tammikuussa 2013.
Kiinan kansanpankin pääjohtaja
 19. maaliskuuta 2018–  
Edeltäjä:  Zhou Xiaochuan
Henkilötiedot
Syntynyt: 1958 Peking
Tiedot
 Nimikirjoitus
Yi Gang (kiin. 易纲; pin. Yì Gāng; s. 1958) on Kiinan kansanpankin pääjohtaja. Hän aloitti virassaan 18. maaliskuuta 2018.
Ying on saavuttanut taloustieteen tohtorin arvonimen Illinoisin yliopistossa vuonna 1986. Lisäksi hän on työskennellyt lukuisissa eri tehtävissä Kiinan kansanpankissa ennen pääjohtajan paikkaa.
Yi Siling

| Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Mitalit> Maa:   Kiina.Naisten ammunta. Olympialaiset  | Maa:   Kiina> Naisten ammunta. |
| --- | --- | --- | --- |
|  Kultaa | Lontoo 2012 | 10 m ilmakivääri |  |
|  Pronssia | Rio de Janeiro 2016 | 10 m ilmakivääri |  |
| MM-kilpailut  | MM-kilpailut  | MM-kilpailut  |  |
|  Kultaa | München 2010 | 10 m ilmakivääri |  |
Yi Siling (s. 6. toukokuuta 1989 Hunan) on kiinalainen kivääriampuja ja olympiavoittaja.
Yi voitti olympiakultaa Lontoossa 2012 voittamalla 10 metrin ilmakiväärikilpailun tuloksella 502,9. Neljä vuotta myöhemmin Rio de Janeiron olympialaisissa hän ylsi samassa lajissa pronssille. Vuonna 2010 hän voitti ilmakiväärillä MM-kultaa.
Yhdestoista hetki

| Yhdestoista hetki> The 11th Hour |
| --- | --- |

Ohjaaja:   Nadia Conners  Leila Conners Petersen 
Käsikirjoittaja:   Nadia Conners  Leonardo DiCaprio  Leila Conners Petersen 
Tuottaja:  Leonardo DiCaprio
Säveltäjä:   Jean-Pascal Beintus  Eric Avery 
Leikkaaja:   Luis Alvarez  Pietro Scalia 
Pääosat:   Leonardo DiCaprio  Stephen Hawking  Thom Hartmann  Mihail Gorbatšov  Sylvia Earle  James Woolsey  Andrew Weil  William McDonough  Paul Hawken  Wangari Maathai  David Suzuki  Andy Lipkis  David Orr  Kenny Ausubel 
Valmistustiedot
Valmistusmaa:  Yhdysvallat
Tuotantoyhtiö:  Warner Independent Pictures
Levittäjä:  InterCom Netflix Fandango at Home
Ensi-ilta:  17. elokuuta 2007
Kesto:  95 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Yhdestoista hetki (The 11th Hour) on näyttelijä Leonardo DiCaprion tuottama ja kertoma dokumenttielokuva. Elokuva kertoo Maa-planeetan elämän nykyisestä, kriittisestä tilasta. Sen ovat ohjanneet Leila Conners Petersen sekä Nadia Conners. Elokuvan maailmanensi-ilta oli Cannesin elokuvajuhlilla toukokuussa 2007, ja se julkaistiin levitykseen 17. elokuuta 2007selvennä. Elokuva valmistui vuotta myöhemmin kuin Al Goren elokuva Epämiellyttävä totuus ja samana vuonna kuin YK:n alainen hallitusten välinen ilmastonmuutospaneeli julkaisi neljännen raporttinsa.lähde?
Sisältö

Elokuvan pääteemana on, että ihmiskunnalla on käsillään "yhdestoista hetki" muuttaa vielä kehityksen suuntaa ja estää ekologinen katastrofi sekä globaali romahdus. Yli 50 eri alojen asiantuntijoiden haastatteluiden kautta elokuva selvittää, millä tavoin ihminen vaikuttaa ekosysteemeihin, miten nykyiseen tilaan on jouduttu ja mitä muutoksia katastrofin estäminen edellyttäisi. Käsiteltyjä ympäristöongelmia ovat muun muassa ilmastonmuutos, öljyhuippu, liikakansoitus, metsien hävittäminen, lajien joukkosukupuutto ja valtamerien elinympäristöjen tuhoutuminen. Elokuvan väitteen mukaan nämä ongelmat uhkaavat myös ihmiskuntaa itseään.
Elokuva esittää kyseisiin ongelmiin ratkaisuvaihtoehtoja. Korjaavien toimien lähtökohtana olisi ihmiskunnan toiminnan uudelleenmuotoilu teknologian, sosiaalisen vastuun ja luonnonsuojelun avulla.
Asiantuntijoina elokuvassa esiintyvät muun muassa entinen Neuvostoliiton johtaja Mihail Gorbatšov, fyysikko Stephen Hawking, Nobelin rauhanpalkinnon voittaja Wangari Maathai, radiotoimittaja Thom Hartmann, tietokirjailija Richard Heinberg sekä historioitsija Joseph Tainter.
Sitaatti

»Ilmastonmuutos ei ole ainoa nykyisin kohtaamamme ympäristöllinen haaste, mutta se on yksi kaikkein tärkeimmistä koko ihmiskunnan tulevaisuutta tällä planeetalla uhkaavista tekijöistä... Meidän kaikkien on tehtävä osamme levittääksemme tietoisuutta ilmastonmuutoksesta sekä niistä ongelmista, joita kohtaamme yrittäessämme edistää maapallon ympäristöllisesti kestävää tulevaisuutta.» 
(Leonardo DiCaprio)
Ympäristöllisiä näkemyksiä

Elokuvan asiantuntijat painottavat, että jokaisen ihmisen on osallistuttava tuhon ja ilmastonmuutoksen torjumiseen. Ihmisen osuus ympäristön tuhoutumiseen tuodaan esille useiden eri tieteenalojen näkökulmista. Asiantuntijoiden joukossa on ympäristötieteilijöitä, meritieteilijöitä, taloushistorioitsijoita sekä lääketieteen tutkijoita. Elokuvassa esiintyvät tieteilijät olivat huomattavan yksimielisiä koskien näkemyksiä ihmisen aiheuttamasta ilmastonmuutoksesta ja monista muista teollistumisen vaikutuksista, kuten biodiversiteetin alenemisesta.
Julkaisu Suomessa

Elokuvan mukaan on nimetty Suomen ulkoasiainministeriön kehitysviestinnän ja Rakkautta ja anarkiaa -festivaalin yhteistyönä vuonna 2007 järjestämälle ympärisöaiheiselle Yhdestoista hetki -elokuvatapahtumalle. Se esitettiin ensimmäisen kerran Bio Rexissä Helsingissä 17. marraskuuta 2007 ja muualla Suomessa 23. marraskuuta 2007. Elokuvan DVD-julkaisu Suomessa tapahtui 15. syyskuuta 2008.
Luettelo lentokonevalmistajista
Nykyisin toimivat lentokonevalmistajat (lentokonetehtaat, lentokoneiden suunnittelutoimistot)

Aero Vodochody a.s, Tšekki
Airbus, Eurooppa
Alenia, Italia
Antonov, Ukraina
ATR, eurooppalainen yhtiö
AVIC, Kiinan kansantasavalta
Beechcraft, Yhdysvallat
Bell, Yhdysvallat (jatkaako lainkaan edes helikoptereiden tuotannossa?)
Berijev, Venäjä
Boeing, Yhdysvallat
Bombardier, Kanada (omistaa myös Learjetin)
Britten-Norman, Englanti
Cessna, Yhdysvallat
Dassault, Ranska
Diamond Aircraft Industries, Itävalta
EADS, eurooppalainen alan suuri konserni, jonka tytär Airbus on maailman suurimpia matkustajalentokoneiden valmistajia.
Embraer, Brasilia
Eurofighter GmbH, eurooppalainen yhtiö yhden hävittäjälentokoneen toteuttamiseen
Evektor-Aerotechnik, Tšekki
Government Aircraft Factory (GAF), Australia
Gulfstream Aerospace, Yhdysvallat
Hindustan Aeronautics (HAL), Intia
Iljušin, Venäjä
Irkut (yhtiö), Venäjä
Israel Aircraft Industries, Israel
Jakovlev, Venäjä
Kamov, Yhdysvallat
Kawasaki, Japani
Korea Aerospace Industries (KAI), Korean tasavalta
Let, Tšekin tasavalta
McDonnell-Douglas, Yhdysvallat, nykyisin osa Boeingia
MiG eli Mikojan-Gurevitš, Venäjä
Mil, Venäjä
Mitsubishi, Japani
Mjasištšev, Venäjä
Nanchang, Kiina
NH, eurooppalainen yhtiö helikoptereiden tuotantoon
Mooney, Yhdysvallat
Northrop-Grumman
OKB, luettelo Neuvostoliiton lentotekniikan suunnittelutoimistoista
Patria Aviation, Suomi
Piper Aircraft, Yhdysvallat
Rutan (vai Scaled Composites?), Yhdysvallat, siirtyi täysin Northtrop-Grummanin omistamaksi vuonna 2007
Saab, Ruotsi
Suhoi, Venäjä
Tupolev,Venäjä
Nykyisin toimivat lentokonevalmistajat (lentokonetehtaat, lentokoneiden suunnittelutoimistot) > FAI:n luetteloimia yleisilmailukoneiden valmistajia

Huom! FAIn listan mukaiset tehtaiden nimet vaikuttavat osin niiden kansainvälisten myyntiyntiöiden nimiltä.
Diamond Aircraft Industries, Itävalta
Embraer, Brasilia
Bombardier Aerospace, Kanada
Murphy Aircraft Mfg. Ltd., Kanada
Republic Aero Vodochody a.s., Tšekki
Republic LET a.s., Tšekki
Reims Aviation Industries, Ranska
Air Souris Set, Ranska
Apex Aircraft (Robin, CAP, Alpha), Ranska
Avions Rans France, Ranska
CAP Aviation, Ranska
Dassault, Ranska (mikä yleisilmailukone?)
DynAero, Ranska
EADS Socata, Ranska
AQUILA Technische Entwicklungen GmbH
Grob Aerospace, Saksa
Israel Aircraft Industries (IAI), Israel
Airbus, Ranska?
ATR, Ranska?
Pilatus Aircraft Ltd., Sveitsi
British Systems Regional Aircraft, Englanti
Europa Aircraft, Englanti
Aero Sport, Inc., Yhdysvallat
Air Tractor, Inc., Yhdysvallat
Aircraft Manufacturing & Development Company (AMD), Yhdysvallat
Aviat Aircraft Inc., Yhdysvallat
Cessna, Yhdysvallat
Gulfstream Aerospace Corporation, Yhdysvallat
Mooney Airplane Company, Inc., Yhdysvallat
New Glasair LLC - New GlaStar LLC, Yhdysvallat
New Piper Aircraft, Inc., Yhdysvallat
PZL, Puola
Quality Aerospace, Inc, Yhdysvallat
Rans, Yhdysvallat
Raytheon Aircraft Company, Yhdysvallat
Scaled Composites, LLC, Yhdysvallat
Sino Swearingen, Yhdysvallat
The Boeing Company, Yhdysvallat
The Lancair Company , Yhdysvallat
Van's Aircraft, Inc., Yhdysvallat
Velocity Inc., Yhdysvallat
Visionaire Corporation, Yhdysvallat
Zlin, Tšekki
X Window System

KDE 3.5.
X Window System on bittikarttanäytöille kehitetty ikkunointijärjestelmä. Avoimeen lähdekoodiin perustuva X Window System syrjäytti kilpailijansa jo suhteellisen varhain ja muodostui ikkunointijärjestelmien de facto-standardiksi Unixeissa, Unixin kaltaisissa ja OpenVMS-käyttöjärjestelmissä. X on riippumaton käyttöjärjestelmästä ja laitteistoalustasta kuten suorittimesta. Se on saatavilla useisiin käyttöjärjestelmiin.
X on standardi, protokolla sekä referenssitoteutus, jonka uusimmasta pääversiosta käytetään nimeä X11.
X osaa piirtää suorakulmion muotoisia, päällekkäisiä, hierarkkisia ikkunoita, joihin voidaan piirtää tekstiä ja grafiikkaa. Lisäksi se tukee erilaisia syöttölaitteita, kuten hiiriä ja näppäimistöjä. X ei määrää mitään käyttöliittymää, vaan sitä voi vapaasti vaihtaa.
Arkkitehtuuri

X perustuu asiakas-palvelin-arkkitehtuuriin. Laite tai ohjelma, joka piirtää ikkunoita ja grafiikkaa ruudulle, on X-palvelin (X Window System display server). Ohjelmat, jotka haluavat piirtää ikkunansa ruudulle tai ottavat muuten yhteyden palvelimeen, ovat asiakkaita. X:n verkkoläpinäkyvyys merkitsee sitä, että palvelin ja asiakas voivat olla eri tietokoneilla ja toimia tietokoneen käyttäjälle läpinäkyvästi. Asiakas ja palvelin voivat käyttää Unix domain socket -kommunikaatiota tai TCP/IP-yhteyttä.
Verkkoprotokollan sijaan asiakas ja palvelin voivat käyttää jaettua muistia (MIT-SHM laajennuksella) nopeampaan kommunikointiin. X11-protokolla ei ole tehokas muissa kuin lähiverkoissa johtuen useista suunnittelupäätöksistä, joista tärkeimpiä ovat, että protokolla vaatii paljon tiedonvälitystä verkon yli, ja että monet toiminnot vaativat kättelyä johtaen pitkään viiveeseen suuren latenssin verkoissa. Tyypillisesti kannettavan tai pöytätietokoneen käyttäjällä sekä asiakas- että palvelinohjelmat ajetaan samalla koneella.
X-palvelinta voidaan suorittaa Unix- tai Linux-työasemalla tai se voi olla yksi ohjelma tai ikkuna Windows-käyttöjärjestelmän työpöydällä. Pelkkään X:n käyttöön tarkoitettuja X-päätelaitteita oli ennen myynnissä, mutta nykyisin halvat henkilökohtaiset tietokoneet Linux-käyttöjärjestelmällä ovat korvanneet ne.
Arkkitehtuuri > Ikkunointi

X Window System tukee yhtä tai useampaa näyttöä, joilla voi olla päällekkäisiä ikkunoita tai ali-ikkunoita. X Window Systemissä näyttö (engl. screen) on fyysinen tietokonenäyttö (engl. monitor), joka voi olla värillinen, harmaasävyinen tai mustavalkoinen. Työasemassa voi olla useita näyttöjä: joukko näyttöjä, jota yksi käyttäjä ohjaa on työpöytä tai näyttö (engl. display, huom. suomeksi päällekkäisiä termejä).
Ikkunat järjestetään hierarkioihin, jossa ylimmäisenä on juuri-ikkuna, joka kattaa jokaisen näytön. Juuri-ikkuna on osittain tai täysin lapsi-ikkunoiden peittämä. Kaikilla ikkunoilla paitsi juuri-ikkunalla on vanhempi. Lapsi-ikkunoilla voi olla omia lapsi-ikkunoita.
Arkkitehtuuri > ICCCM

X11-ikkunointi on tietoisesti suunniteltu nimenomaan mekanismille (engl. mechanism) eikä käytännölle (engl. policy). Mekanismit toteuttavat käytännöt, jolloin mekanismit suunnitellaan tukemaan mahdollisimman laajaa joukkoa eri käytäntöjä. X-asiakasohjelma kommunikoi palvelimen kanssa X Window System Protocol, Version 11 -protokollan avulla ja voi toimia oikein yksistään, mutta ei toimi oikein muiden samaa palvelinta käyttävien ohjelmien kanssa.
Tästä johtuen asiakasohjelmien väliseen kommunikaatioon on kehitetty ICCCM-määrittely (engl. Inter-Client Communication Conventions Manual). ICCCM kuvailee miten valinnat, ikkunoiden ominaisuudet ja resurssit välitetään.
ICCCM liittyy muun muassa leikkaa-ja-liimaa -toiminnon toteuttamiseen asiakasohjelmien välillä.
Freedesktop.orgin mukaan X-asiakasohjelmat eivät ole toteuttaneet leikepöytää johdonmukaisella tavalla ja määrittelee lisäohjeita.
ICCCM:ää on kritisoitu vaikeaksi toteuttaa huolimatta siitä, että määrittely on lyhyt.
ICCCM:n ohjeita myös rikotaan tarkoituksella: ikoneille sallitaan vain yksi bitti väreille (musta tai valkoinen) ja muutoin olisi käytettävä toista tapaa, jossa on oma rajoitteensa; käytännössä ohjelmat sallivat useampia värejä kuin mitä ICCCM:n mukaan voi käyttää.
Arkkitehtuuri > GLX

GLX on laajennus X Window Systemiin OpenGL:n käyttöä varten. X-ikkunoinnin verkon yli käyttöä varten OpenGL-renderöintikomennot voidaan kapseloida X-protokollaan. Koska 3D-grafiikan renderöinnissä suorituskyky on tärkeää voidaan useat vaiheet ohittaa kun käytetään suoraa renderöintiä (kun prosessilla on suora pääsy grafiikkaliukuhihnaan. DRI on tekniikka, joka ohittaa X-palvelimen kokonaan.
EGL on Khronos Groupin rajapinta ikkunointijärjestelmän kanssa toimintaan, jota voidaan käyttää eri alustoilla ja eri ikkunointijärjestelmillä.
Arkkitehtuuri > XLFD, Xft

XLFD (X Logical Font Description) on X-ikkunoinnin tapa kirjaintyyppien kuvaamiseen, joka on tarkoitettu toimimaan eri X-palvelimien, tiedostojärjestelmien ja kirjainkokoelmien kanssa. Xft on kirjasto, joka on suunniteltu toimimaan FreeType-kirjaston kanssa. Xft ei sisällä konfigurointia vaan on tarkoitettu toimimaan fontconfigin kanssa. 2000-luvun alussa X Rendering Extension -laajennos poisti tarpeen käsitellä kirjaintyyppejä X-palvelimessa, jolloin ne voitiin käsitellä asiakasohjelmassa. Laajennos toi useita muutoksia ikkunoinnissa käytettyyn renderöintimalliin.
X-ikkunoinnille on myös xfs (X Font Server) -palvelinohjelma, joka jakaa kirjaintyyppejä X-palvelimille.
Arkkitehtuuri > XDMCP

XDMCP (X Display Manager Control Protocol) on X-ikkunoinnin käyttämä palvelu sisäänkirjautumiseen. Itsenäinen näyttö kuten X-pääte käyttää XDMCP-protokollaa.
Käyttöliittymä > Ikkunanhallintaohjelmat

Koska X-palvelin toteuttaa vain mekanismin eikä käytäntöä on olemassa ikkunanhallintaohjelmia, jotka hallitsevat näytöllä näkyvää tilaa. Ikkunanhallintaohjelmat ovat X:n asiakasohjelmia, jotka päättävät minne ikkunat asetetaan, tarjoaa mekanismit ikkunoiden hallintaan kuten koon ja sijainnin päättämiseen ja ikkunoiden "koristeluun". Yksi merkittävä ominaisuus ikkunanhallintaohjelmissa on keino käynnistää muita ohjelmia, joko syöttämällä ohjelman nimi tai käynnistysvalikon avulla.